маркировка трябва да бъде ясно четлива и незаличима;
 3.5.2.
 да има нанесен уникалния идентификационен код на модула. Тази маркировка трябва да бъде ясно четлива и незаличима.
 Този уникален идентификационен код се състои от началните букви „MD“ за „MODULE“ (модул), следвани от маркировката за одобрение без окръжността, предписана в точка 4.2.1 по-долу, и в случай на използване на няколко различаващи се модула на светлинния източник — следвани от допълнителни символи или букви. Този уникален идентификационен код се отбелязва на чертежите, споменати в точка 2.2.1 по-горе. Не е задължително маркировката за одобрение да бъде еднаква с маркировката на фара, за който е предназначен модулът, но двете маркировки трябва да бъдат от един и същ заявител.
 3.6.
 Ако за задействането на светодиодния модул(и) се използва електронна пусково-регулираща апаратура на светлинния източник, която не е част от светодиодния модул, тя трябва да бъде маркирана със свой(и) уникален(и) идентификационен(и) код(ове), номиналното напрежение на входа и номиналната мощност.
 4. ОДОБРЕНИЕ
 4.1. Общи положения
 4.1.1.
 Ако всичките образци на тип преден фар, представени в съответствие с точка 2 по-горе, отговарят на изискванията на настоящото правило, се издава одобрение.
 4.1.2.
 Когато групирани, комбинирани или взаимно вградени фарове отговарят на изискванията на няколко правила, може да бъде нанесена само една международна маркировка за одобрение, при условие че всеки от тези групирани, комбинирани или взаимно вградени фарове отговаря на приложимите за него разпоредби.
 4.1.3.
 На всеки одобрен тип се присвоява номер на одобрението. Първите две негови цифри (понастоящем 00) показват серията изменения, която включва най-скорошните значителни технически изменения, направени в правилото към момента на издаване на одобрението. Една и съща страна по договора не може да присвоява същия номер на друг тип преден фар, обхванат от настоящото правило.
 4.1.4.
 Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ или отмяна на одобрение или окончателно прекратяване на производството на тип преден фар в съответствие с настоящото правило, посредством формуляр, който съответства на образеца от приложение 1 към настоящото правило, с указанията в съответствие с точка 2.2.1.1.
 4.1.4.1.
 Ако предният фар е оборудван с регулируем отражател и ако този фар трябва да се използва само в положението(ята) за монтиране, съответстващо(и) на указанията в точка 2.2.1.1, заявителят се задължава от одобряващия орган да информира потребителя по подобаващ начин за правилното(ите) положение(я) за монтиране.
 4.1.5.
 На всеки преден фар, който съответства на одобрен съгласно настоящото правило тип, на местата, посочени в точка 3.2 по-горе, и в допълнение към маркировката, предписана в точка 3.1, се поставя маркировка за одобрение, описана в точки 4.2 и 4.3 по-долу.
 4.2. Състав на маркировката за одобрение
 Маркировката за одобрение се състои от:
 4.2.1.
 Международна маркировка за одобрение, която се състои от:
 4.2.1.1.
 оградена с окръжност буква „E“, следвана от отличителния номер на държавата, която е издала одобрението (4);
 4.2.1.2.
 номера на одобрението, предписан в точка 4.1.3 по-горе;
 4.2.2.
 следния допълнителен символ (или символи):
 4.2.2.1.
 на предните фарове, отговарящи само на изискванията за ляво движение — насочена надясно хоризонтална стрелка, когато се гледа срещу предния фар, т.е. насочена към страната на пътя, по